section_heading: Definicija
paragraph_text: Koncept e-stručnjaka ( usko povezan s konceptom e-rada) proširuje tradicionalni pojam stručnjaka. Ovaj pojam označava eksperta u bilo kojem području znanja koji se intenzivno koristi ICT tehnologijom i alatima za obavljanje radnih zadataka. E-stručnjak može biti samozaposlen ili djelatnik neke organizacije, ali je istovremeno i član barem jedne zajednice kroz koju stječe titulu stručnjaka. Biti e-stručnjak samo po sebi nije struka, nego se nadovezuje na poslovnu profesiju kao što je savjetnik, inženjer, znanstvenik itd.